De har givet Jammerbugt Kommune et positivt ry, og skal derfor også have en økonomisk håndsrækning. Sådan lyder det i ansøgningen til Jammerbugt Kommune om et ekstraordinært tilskud på 300.000 kr. til fodboldklubben Blokhus FC. - Det er et forsøg på at skaffe indtægter, så vi kan bevare vores plads i 1. division, og så vi fortsat kan videreudvikle vores ungdomsafdeling, siger formand for FC Blokhus Mogens Frandsen til TV2/Nord. Blokhus FC påpeger også i ansøgningen, at de konkurrende klubber har fået mellem 700.000 til 1.000.000 kr. i kommunalt tilskud. - Hvis ikke vi får pengene, så må vi jo skaffe midler andre steder, men det kan jo i sidste ende betyde, at vi må rykke ud af 1. division, siger formand Mogens Frandsen til TV2/Nord. Det er nu op til Økonomiudvalget i Jammerbugt Kommune, om Blokhus FC får en ekstra økonomisk indsprøjtning.

Referat:
Blokhus FC har søgt om ekstraordinært tilskud i 2012 hos Jammerbugt Kommune.